
Ministru kabineta rīkojums Nr. 909
Rīgā 2022. gada 13. decembrī (prot. Nr. 64 30. §)
Par nekustamā īpašuma "Oķēnu ceļš, Oķēnu senkapu mežs, Oķēnu upesmežs, Oķēnu apaugums, Oķēnu dīķis, Oķēnu mežs" Krapes pagastā, Ogres novadā, daļu pirkšanu 
· 1. Saskaņā ar Zemes pārvaldības likuma 8. panta septīto daļu un Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Oķēnu ceļš, Oķēnu senkapu mežs, Oķēnu upesmežs, Oķēnu apaugums, Oķēnu dīķis, Oķēnu mežs" (nekustamā īpašuma kadastra Nr. 7452 003 0001) daļas – zemes vienību (zemes vienības kadastra apzīmējums 7452 003 0112) 0,33 ha platībā, zemes vienību (zemes vienības kadastra apzīmējums 7452 003 0118) 0,14 ha platībā un zemes vienību (zemes vienības kadastra apzīmējums 7452 003 0123) 0,06 ha platībā – Krapes pagastā, Ogres novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļu pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2022. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2022. gadam paredzētajiem līdzekļiem.

